ఎంజీఎల్‌ ఐపీవోకు 'మహా' స్పందన
- అనూహ్యరీతిలో 64,34 రెట్ల సబ్‌స్క్రిప్షన్‌
ముంబయి: దేశంలో రెండో అతిపెద్ద సీఎన్‌జీ రిటైలర్‌ సంస్థ 'మహానగర్‌ గ్యాస్‌' (ఎంజీఎల్‌) పబ్లిక్‌ ఇష్యూకు (ఐపీఓకు) మదుపరుల నుంచి గురువారం అనూహ్య స్పందన లభించింది. ఆఫర్‌ ముగిసే నాటికి సంస్థ ఐపీఓకు 64.34 రెట్ల కంటే అధిక స్పందన లభించింది. ఇష్యూలో అందుబాటులో ఉరచిన 1.7 కోట్ల షేర్లకు గాను (ఇన్వెష్టర్ల భాగం కాకుండా) 1.11 కోట్ల బిడ్లు లభించాయి. నేషనల్‌ స్టాక్‌ ఎక్స్ఛేంజీ వద్ద అందుబాటులో ఉన్న సమాచారం మేరకు ఐపీఓ తొలిరోజైన మంగళవారమే ఇష్యూకు పూర్తి స్థాయి సబ్‌స్క్రిప్షన్‌ లభించినట్లు తెలుస్తోంది. రూ.380-421 ధరల శ్రేణితో ఎంజీఎల్‌ మార్కెట్లోకి అడుగుపెట్టిన సంగతి తెలిసిందే. ప్రభుత్వ రంగ సంస్థ గెయిల్‌, బ్రిటీష్‌ గ్యాస్‌ ఆసియా పసిఫిక్‌ హోల్డింగ్‌ల ఉమ్మడి సంస్థ అయిన ఎంజీఎల్‌ ఐపీఓ గరిష్ట ధర రూ.421 వద్ద యాంకర్‌ ఇన్వెష్టర్లకు షేర్లను కేటాయించడం ద్వారా దాదాపు రూ.309 కోట్లను సమీకరించింది.
మీ స్నేహితులకు రికమెండ్ చెయ్యండి